6.Αρνητικές+διαστάσεις+του+facebook

//__**Αρνητικές διαστάσεις του facebook**__// Έχοντας αναφέρει τα θετικά του facebook είναι λογικό να επισημανθούν και τα αρνητικά του, τα οποία σε μεγάλο βαθμό είναι πολύ σοβαρά και μπορούν να γίνουν αντιληπτά από κάθε χρήστη.

Αρχικά ένα απο τα αρνητικά στοιχεία του facebook είναι η παραβίαση των προσωπικών δεδομένων. Πολλές φορές γινόμαστε μάρτυρες τέτοιων συμβάντων ή ακόμα κάποιες φορές ίσως να εχούμε υπάρξει εμείς θύματα αυτής της διαδικασίας. Άνθρωποι με ψυχολογικά προβλήματα και άλλοι που απλά ίσως θέλουν να εκδεικηθούν κάποιο γνωστό τους πρόσωπο, προχωρούν στην υποκλοπή και τη δημοσίευση των προσωπικών δεδομένων τους. Ως προσωπικά δεδομένα μπορούν να θεωρηθούν οι φωτογραφίες, τα βίντεο,τα σχόλια και άλλα στοιχεία με ακατάλληλο περιεχόμενο που παρέχουν την δυνατότητα του αρνητικού σχολιασμού τόσο των ίδιων όσο και των χρηστών που τα δημοσίευσαν. Δυστυχώς, το facebook καθώς και οι άλλες ιστοσελίδες κοινωνικής δικτύωσης δεν ελέγχονται από κανέναν. Ως συνέπεια αυτού, βρίσκονται άνθρωποι που για να ικανοποιήσουν την ανήθικη, αν μπορούμε να πούμε, διάθεση τους, δημιουργούν ψεύτικα προφίλ είτε σε βάρος άλλων ανθρώπων χρησιμοποιώντας τα προσωπικά τους στοιχεία, είτε απλά πλάθουν έναν πλασματικό χαρακτήρα που δεν υφίσταται στην πραγματικότητα για να προκαλούν προβλήματα στους υπολοίπους. Αυτό δυστυχώς τις περισσότερες φορές έχει ως αποτέλεσμα τον διασιρμό των ανθρώπων που έπεσαν θύματα αυτής της συγκεκριμένης κατηγορίας υποκλοπέων και μάλιστα στη χειρότερη των περιπτώσεων κάποιοι απο αυτούς τους ανθρώπους έχουν άσχημο τέλος. []

Επιπρόσθετα, αρνητικό φαινόμενο αποτελεί η δημιουργία ακατάλληλων γκρουπ μέσα στο facebook. Χαρακτηριστικό παράδείγμα είναι η δημιουργία ενός γκρουπ παιδεραστών, και συγκεκριμένα στη χώρα μας, του οποίου μερικά από τα μέλη τάσσονταν με το μέρος των δημιουργών της σελίδας στηρίζοντας τις αισχρές τους απόψεις τους με διάφορα μη έγκυρα επιχειρήματα. Δεν έφτανε όμως αυτό, διότι στη συνέχεια δημιουργήθηκε και νέα σελίδα στην οποία τα μέλη που την αποτελούσαν ζητούσαν την αποφυλάκιση ενός παιδεραστή. Συνεχίζοντας, δίνουμε ακόμα ένα παράδειγμα από ένα γκρουπ αυτοκτονίας ο χρήστης του οποίου μέσω facebook καλούσε ανθρώπους να βρουν διάφορους τρόπους προκειμένου να αυτοκτονίσουν όλοι μαζί. Οι παραπάνω σκέψεις οδηγούν στο γενικότερο συμπέρασμα ότι μέσω του facebook διάφοροι άνθρωποι έχουν απότερο σκοπό να προσελκίουν ανυποψίαστα θύματα και με μεθοδικό τρόπο να τα πλησιάζουν και να κάνουν πράξη τις αισχρές τους σκέψεις. [] [] []

Δεν πρέπει να ξεχνάμε ότι το facebook ή άλλες ιστοσελίδες κοινωνικής δικτύωσης χρησιμεύουν στην απρόσωπη επικοινωνία των χρηστών τους. Αρκετοί είναι αυτοί που ξοδεύουν απεριόριστες ώρες μπροστά στην οθόνη του υπολογιστή τους επικοινωνώντας με άλλους ανθρώπους μέσω του διαδικτύου. Αυτό έχει ως αποτέλεσμα να χάνεται η προσωπική επαφή, να αλλοιώνεται η ποιότητα επικοινωνίας και συνέπεια αυτού είναι η απομόνωση και η αποξένωση αυτών των χρηστών δηλαδή η απομάκρυνση από την πραγματικό κόσμο σε έναν ιδεατό, ψεύτικο. Οι χρήστες "μαγεύονται" από αυτού του είδους την επικοινωνία και τελικά εθίζονται. Λέγοντας εθισμό εννοούμε την εξάρτηση από κάτι και στη συγκεκριμένη περίπτωση είναι το facebook. Χαρακτηριστικό παράδειγμα αποτελεί το λεγόμενο σύνδρομο στέρησης δηλαδή όταν κάποιος χρήστης σταματάει να χρησιμοποιεί το facebook διακατέχεται από άγχος και εκνευρισμό. Επιπλέον υπάρχουν άνθρωποι που έχουν βάλει στόχο να αποκτήσουν όσο περισσότερους φίλους μπορούν. Στο θέμα αυτό των φίλων" βοηθούν και διάφορες εταιρίες, όπως η **Usocial.** O δημιουργός αυτής της εταιρίας "αγοράζει και πωλεί" φίλους'' σε όσους το επιθυμούν με αντάλλαγμα κάποιο χρηματικό ποσό. Αυτές οι εταιρίες δεν έχουν κανένα ηθικό φραγμό καθώς πουλούν τα προσωπικά δεδομένα των άλλων ανθρώπων. [] []



Εν κατακλείδι το facebook αν χρησιμοποιηθεί με κατάλληλο τρόπο και με μέτρο μπορεί να βοηθήσει τους ανθρώπους και να επιφέρει ουσιαστικές αλλαγές στην ζωή τους. Όμως τα αρνητικά του θα πρέπει να εξαλειφθούν ή να μειωθούν σε σημαντικό βαθμό για να μπορέσουμε να μιλήσουμε για ουσιαστική αλλαγή.